
	БОСНА И ХЕРЦЕГОВИНА

	Agencija za sigurnost hrane BiH
	
	Агенција за безбједност хране БиХ

	Food Safety Agency of Bosnia and Herzegovina






Broj: 02-1-16-3-834-21/26
Mostar, 16.10.2026. godine

Na osnovu člana 61. stav 2. Zakona o upravi (“Službeni glasnik BiH”, br. 32/02, 102/09 i 72/17), člana 56. Zakona o hrani (“Službeni glasnik BiH”, broj 50/04), člana 12. Pravilnika o uslovima nabavke i načinu korištenja službenih vozila u institucijama Bosne i Hercegovine („Službeni glasnik BiH”, broj 34/23), odredbi Instrukcije o načinu i pravilima provođenja javnog nadmetanja-licitacije za prodaju motornih vozila budžetskih korisnika -institucija Bosne i Hercegovine (broj: 08-02-2-4348/23 od 29.05.2023. godine) i Odluke o prodaji službenog vozila Agencije za sigurnost hrane Bosne i Hercegovine (broj: 01-1-16-3-834-1/26 od 03.08.2026. godine), Agencija za sigurnost hrane Bosne i Hercegovine objavljuje

Javni poziv
za prodaju službenog vozila Agencije za sigurnost hrane Bosne i Hercegovine putem javnog nadmetanja-licitacije

I Predmet prodaje
Predmet prodaje je službeno motorno vozilo u vlasništvu Agencije za sigurnost hrane Bosne i Hercegovine sljedećih karakteristika
	Marka, model vozila
	Škoda Oktavia Style 2.0 TDI 4x4

	Boja
	Magic crna metalik

	Registarska oznaka
	K09-E-421

	Vrsta i namjena 
	Putničko vozilo

	Godina proizvodnje 
	2017.

	Snaga motora 
	110 kW

	Datum prve registracije
	21.06.2018.

	Zapremina motora
	1.968 ccm

	Pogonsko gorivo
	Dizel

	Broj šasije
	TMBCJ4NE6J0206561

	Broj motora
	CRM 450082

	Broj vrata
	5

	Broj sjedišta
	5

	Broj stepena prenosa
	6+R

	Pređeni kilometri
	269.030 km

	Registrovano do
	21.06.2027.

	Stanje vozila
	Prosječno

	Dodatna oprema
	DA pored zimskih posjeduje set ljetnih guma 

	Održavanje
	Vozilo servisirano u ovlaštenom servisu u skladu sa Planom održavanja

	Početna vrijednost
	18.100,00 KM



II PRAVO UČEŠĆA
Pravo učešća na licitaciji imaju sva pravna i fizička lica, koja prije utvrđenog roka za licitaciju izvrše uplatu depozita u minimalnom iznosu od 1.800,00 KM

Uplata depozita za učešće u postupku javnog nadmetanja-licitacije za prodaju službenog vozila Agencije vrši se na glavni budžetski račun kod Centralne banke BiH broj 0000030000000145.
Prilikom uplate depozita uplatilac obavezno na uplatnici treba navesti sljedeći podatak:
Primalac: Ministarstvo finansija i trezora Bosne i Hercegovine
Transakcijski račun broj: 0000030000000145
Poziv na broj: 37111
Svrha uplate: Javno nadmetanje-licitacija u Agenciji za sigurnost hrane BiH 
* polje Svrha uplate je obavezno

Zaposleni u Agenciji za sigurnost hrane BiH i članovi njihove uže porodice nemaju pravo učešća u postupku javnog nadmetanja/licitacije.

III KRITERIJUM PRODAJE
Prodaja vozila vrši se metodom javnog nadmetanja-licitacije putem zatvorenih pisanih ponuda. Vozilo se prodaje po principu „viđeno-kupljeno“, te kupac nema pravo na naknadne reklamacije i prigovore/žalbe po pitanju kvaliteta, stanja, funkcionalnosti, izgleda, skrivenih ili drugih eventualnih nedostataka.

Kriterij za izbor najpovoljnijeg dobavljača je najviša ponuđena cijena koja ne može biti manja od početne prodajne cijene/vrijednosti vozila.

IV PREGLED VOZILA
Vozilo koje je predmet prodaje može se pogledati u garaži u garažnom prostoru objekta PSC Mljekara Lamela E na adresi Kneza Višeslava broj 8E 88000 Mostar, svakim radnim danom od 09 do 12 sati, od dana objave oglasa do krajnjeg roka za dostavu ponuda. 
Pregled vozila obavlja se po prethodnoj najavi. Kontakt osoba je Adnan Kujan telefon 036/336-999 ili mobitel 062/668-408.

V SADRŽAJ I PRIHVATLJIVOST PONUDE
Ponuda se dostavlja na propisanom obrascu (Obrazac 1 – Fizička lica i Obrazac 2- Pravna lica)  koji se nalaze u prilogu ovog poziva, i ponuda mora sadržavati sljedeće:
a) Podatke o fizičkom licu (ime i prezime, ime jednog roditelja, adresu i broj telefona, broj tekućeg računa i ovjerenu kopiju identifikacionog dokumenta)
b) Podatke o pravnom licu (naziv pravnog lica, adresu i broj telefona, potpis ovlaštene osobe i pečat, ime ovlaštenog lica za zastupanje u postupku licitacije, rješenje o upisu u sudski registar ne starije od tri mjeseca ovjereno od strane nadležnog organa, broj poslovnog računa)
c) Iznos ponude u konvertibilnim markama
d) Dokaz o uplati depozita – original uplatnica
e) Ponuda mora biti potpisana od strane podnosioca, a ukoliko je ponuđač pravno lice, ista mora biti i ovjerena pečatom pravnog lica.

Prihvatljivom ponudom smatra se ponuda koja sadrži podatke iz naprijed navedenog stava tačke a) do e), i čiji je iznos ponude jednak ili veći od početne cijene vozila.

Licitacija će biti punovažna i u slučaju da ponudu dostavi samo jedan ponuđač sa prihvatljivom ponudom.

VI DOSTAVLJANJE PONUDE
Pisane ponude po ovom oglasu dostavljaju se u zatvorenim neprovidnim kovertama poštom ili neposredno na protokol Agencije za sigurnost hrane BiH, Kneza Višeslava bb 88000 Mostar (zgrada Orka) s naznakom „NE OTVARAJ- Ponuda po javnom pozivu za prodaju motornog vozila putem javnog nadmetanja - licitacije“ sa dokazom o izvršenoj uplati depozita. 
Ponude se dostavljaju na propisanom obrascu koji se može preuzeti na web stranici www.fsa.gov.ba i u pisarnici Agencije za sigurnost hrane BiH.

Krajnji rok za dostavljanje ponuda je 23.10.2026. godine do 10:00 sati. U obzir će se uzeti samo ponude, koje bez obzira na način dostave (poštom ili lično) budu zaprimljene na protokolu Agencije za sigurnost hrane BiH, do navedenog roka. 

Sve ponude pristigle na protokol Agencije za sigurnost hrane BiH poslije navedenog roka, bez obzira kad su poslane, kao i ponude sa ponuđenim iznosom manjim od utvrđene početne cijene, neće se uzeti u razmatranje. 

Javno otvaranje ponuda održati će se dana 23.10.2026. godine u 10:30 sati u prostorijama Agencije za sigurnost hrane BiH na adresi Kneza Višeslava bb Mostar (zgrada Orka) Sala za sastanke broj 33.

Otvaranju ponuda mogu prisustvovati fizička lica lično ili po punomoćniku, te lica koja su ovlaštena da zastupaju pravna lica za učešće u postupku licitacije, uz priloženu punomoć.

VII JAVNO NADMETANJE
a) Postupak nadmetanja, odnosno licitacije počinje registracijom ponuđača koja podrazumijeva provjeru identiteta podnosioca ponude, zakonskog zastupnika ili punomoćnika.
b) Predsjednik komisije otvara prispjele ponude čiji se sadržaj unosi u listu ponuđača koja sadrži: naziv ponuđača, redni broj ponude po prispjeću, ponuđeni iznos i prihvatljivost ponude.
c) Ponude koje ne ispunjavaju tražene uslove iz Javnog poziva neće se uzeti u razmatranje.
d) Nakon otvaranja blagovoremeno pristiglih ponuda javno se saopštavaju ponuđene cijene te se utvrđuje lista ponuđača koji su ponudili istu ili višu cijenu od utvrđene početne cijene, počevši od ponuđača sa najvišom ponuđenom cijenom.
e) Ponuđač sa najvišom ponuđenom cijenom se proglašava pobjednikom javnog nadmetanja-licitacije.
f) Ukoliko dva ili više ponuđača ponude istu cijenu, koja je ujedno i najviša cijena, pobjednikom javnog nadmetanja će biti proglašen ponuđač koji je po datumu i vremenu prijemnog štembilja pisarnice Agencije za sigurnost hrane Bosne i Hercegovine ranije dostavio ponudu.
g) Ako se na javni oglas javi samo jedan ponuđač čija je ponuđena cijena ista ili viša od početne cijene/vrijednosti vozila, isti se proglašava pobjednikom javnog nadmetanja.

VIII OBAVEZE KUPCA-PONUĐAČA
Sa odabranim ponuđačem Agencija za sigurnost hrane BiH će zaključiti kupoprodajni ugovor u roku od 7 (sedam) dana po završetku javnog nadmetanja, s tim da je na isti prethodno pribavljeno pozitivno mišljenje Pravobranilaštva BiH.
Odabranom ponuđaču-kupcu biti će vraćen uplaćeni depozit od strane Ministarstva finansija i trezora BiH, po dostavljanju dokaza o izvršenoj uplati licitiranog iznosa za kupovinu motornog vozila.
Ukoliko odabrani ponuđač ne pristupi sklapanju kupoprodajnog ugovora ili ukoliko nakon zaključenja ugovora odustane od njegove realizacije, uplaćeni depozit mu neće biti vraćen, a  Agencija za sigurnost hrane BiH će dodijeliti ugovor sljedećem najpovoljnijem ponuđaču sa liste uspješnih ponuđača.
Odabrani ponuđač je dužan za kupljeno motorno vozilo uplatiti puni iznos kupoprodajne cijene u roku od 7 (sedam) dana od dana obostranog potpisivanja ugovora sa naznakom svrha uplate: „Kupovina motornog vozila Agencije za sigurnost hrane BiH“ na jedan od sljedećih uplatnih računa:
JRT Trezor BiH - Depozitni račun, broj računa: 3380002210018390 (Unicredit banka d.d. Mostar), 
JRT Trezor BiH - Depozitni račun, broj računa: 5517902220404858 (Unicredit banka a.d. Banja Luka), 
JRT Trezor BiH - Depozitni račun, broj računa: 5556000060067744 (Nova banka a.d. Banja Luka) i 
JRT Trezor BiH - Depozitni račun, broj računa: 1341021020000276 (Asa banka Naša i snažna d.d. Sarajevo).
Polja koja se odnose na uplatu sredstava moraju biti popunjena na sljedeći način:
Broj poreskog obveznika – treba da sadrži jedinstveni matični broj građanina ukoliko uplatu vrši fizičko lice ili trinaestocifreni identifikacioni broj pravne osobe ukoliko uplatu vrši pravno lice
Vrsta prihoda - 811114
Opština – treba da sadrži šifru opštine prebivališta-sjedišta uplatioca
Poreski period – treba da odgovara datumu uplate
Budžetska organizacija – 2212999
Poziv na broj – 0000000000

Agencija za sigurnost hrane BiH će izvršiti provjeru uplate izlicitirane cijene na ime kupovine predmetnog motornog vozila kod Ministarstva finansija i trezora BiH i obavijestiti će kupca o primitku sredstava na račun JRT. Kupac je dužan preuzeti vozilo u roku od 5 (pet) dana od dana prijema obavještenja.

Troškove poreza, prenosa vlasništva, transporta, i sve druge troškove snosi kupac.

Prodavac neće davati garanciju u pogledu stanja, funkcionalnosti, izgleda i kvaliteta, skrivenih ili drugih nedostataka.

Primopredaja, odnosno preuzimanje motornog vozila vrši se nakon dostavljanja dokaza o izvršenoj uplati kupoprodajne vrijednosti na dogovorenoj lokaciji.

IX DODATNE INFORMACIJE
Tekst ovog Javnog poziva će biti objavljen na internet stranici Agencije za sigurnost hrane BiH www.fsa.gov.ba, dok će sažetak Javnog poziva biti objavljen u tri dnevna lista koja se distribuiraju na području cijele Bosne i Hercegovine.  
Obrazac 1-Fizička lica i Obrazac 2-Pravna lica može se preuzeti na navedenoj web stranici ili u prostorijama Agencije za sigurnost hrane BiH u pisarnici.

Za sve dodatne informacije obratite se na telefon 036/336-950.

D I R E K T O R
Dr. sci. Sanin Tanković, s.r.
Prilog: 
Obrazac 1 – Fizička lica
Obrazac 2 - Pravna lica

